b'\n_START_ARTICLE_\nPorte de Namur (sta\xc8\x9bie de metrou din Bruxelles)\n_START_SECTION_\nIstoric\n_START_PARAGRAPH_\nDeschis\xc4\x83 pe 21 decembrie 1970, Porte de Namur / Naamsepoort a fost ultima sta\xc8\x9bie a tunelului de premetrou p\xc3\xa2n\xc4\x83 pe 19 august 1985, c\xc3\xa2nd acesta a fost prelungit p\xc3\xa2n\xc4\x83 la Louise / Louiza. La sf\xc3\xa2r\xc8\x99itul anilor 1980, linia de premetrou a fost convertit\xc4\x83 \xc3\xaentr-una de metrou \xc8\x99i pus\xc4\x83 \xc3\xaen func\xc8\x9biune pe 2 octombrie 1988._NEWLINE_\xc3\x8en planurile originale ale metroului din 1969, Porte de Namur / Naamsepoort ar fi trebuit s\xc4\x83 asigure \xc8\x99i transferul c\xc4\x83tre linia 4, care trebuia s\xc4\x83 conecteze Dilbeek cu Watermael-Boitsfort \xc8\x99i Uccle via Anneessens \xc8\x99i Porte de Namur / Naamsepoort. De\xc8\x99i nivelul sta\xc8\x9biei pentru linia 4 a fost construit, aceasta nu a fost niciodat\xc4\x83 pus\xc4\x83 \xc3\xaen func\xc8\x9biune.\n_START_SECTION_\nCaracteristici\n_START_PARAGRAPH_\nSta\xc8\x9bia urmeaz\xc4\x83 stilul obi\xc8\x99nuit al metroului din Bruxelles, cu liniile \xc3\xaen centru \xc8\x99i peroanele dispuse de o parte \xc8\x99i de alta a lor. _NEWLINE_Pe pere\xc8\x9bii sta\xc8\x9biei se g\xc4\x83sesc \xc3\xaen patru locuri lucr\xc4\x83ri ale artistului Octave Landuyt, care formeaz\xc4\x83 \xc3\xaempreun\xc4\x83 ciclul \xc2\xabTraficul final\xc2\xbb (\xc3\xaen neerlandez\xc4\x83 Het uiteindelijke Verkeer). Basoreliefurile rotunde reprezint\xc4\x83 diferitele etape din via\xc8\x9ba unui om: na\xc8\x99terea, dragostea, via\xc8\x9ba de adult \xc8\x99i moartea._NEWLINE_Sta\xc8\x9bia este accesibil\xc4\x83 persoanelor cu dizabilit\xc4\x83\xc8\x9bi.'